da en da nl ca da da nn es da da da da da da da da da da da da da da da en nn nn da da da da da da de da da da da da da da da da da da da da nl da en da da es nl da
Hør om udviklingsplanen for Hundested | Halsnæs Kommune
18.8.2022 10:50:49 CEST | Halsnæs Kommune
Onsdag den 24. august kl. 16 præsenteres udviklingsplanen for borgerne i Medborgerhuset Hundested.
Et bud på, hvordan by og havn kan bindes bedre sammen ved lystbådeområdet. Skitse: Team Tredje Natur
I det seneste års tid har Halsnæs Kommune arbejdet intensivt med at sætte ord på, hvordan Hundested kan styrkes som havneby, turistdestination, handelscentrum og oplevelsesunivers.
Arbejdet er nu mundet ud i en udviklingsplan, som skal sætte rammerne for det videre arbejde med at binde by og havn bedre sammen.
Udviklingsplanen præsenteres for alle interesserede ved et arrangement onsdag den 24. august kl. 16 i Medborgerhuset, Nørregade 61, Hundested.
Tilmelding kræves forud via dette link.
Levende byrum i Hundested
Blandt planens anbefalinger er at skabe nye byrum, som bygger videre på Hundesteds identitet mellem by og vand. Byrummene skal desuden kunne fungere til alle sæsoner og tilbyde noget til alle generationer.
Se video om visionerne for Hundested og udviklingsplanen her.
I forhold til Hundesteds handelsliv anbefales det blandt andet at tænke i at koncentrere detailhandlen, så den understøtter forbindelsen mellem station, by og havn. Samtidig bør der stilles krav til arkitektur og facader i de fremtidige bygninger med blandt andet detailhandel. Og så skal trafikstrømme og parkering placeres, så der skabes mere hensigtsmæssige forbindelseslinjer mellem by og havn til gavn for både besøgende og handelsliv.
Undervejs har der været en stor inddragelse af Hundesteds borgere og erhvervsliv. Hen over sommeren har Halsnæs Kommune desuden prøvet flere initiativer af som f.eks. flere træer i området ved Nørregade for at blive klogere på, hvordan idéerne ville fungere i virkeligheden.
Ved borgerpræsentationen byder borgmester Steffen Jensen velkommen, inden arkitekt Ole Schrøder fra Team Tredje Natur fortæller om indholdet i udviklingsplanen. Der er desuden mulighed for at stille spørgsmål til udviklingsplanen.
Udviklingsplanen kan ses på dette link.
Et bud på, hvordan by og havn kan bindes bedre sammen ved lystbådeområdet. Skitse: Team Tredje Natur
Information om Halsnæs Kommune
+45 47 78 40 00https://halsnaes.dk/
Halsnæs Kommune er placeret i naturskønne omgivelser i det nordvestlige hjørne af Nordsjælland. Vores motto er: "Halsnæs - rå og autentisk. Her er ikke for fint, og det føles ægte". Kom og vær med!
Følg pressemeddelelser fra Halsnæs Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Halsnæs Kommune
Bredt budgetforlig i Halsnæs6.10.2022 15:53:09 CEST | Pressemeddelelse
Byrådet i Halsnæs Kommune har torsdag den 6. oktober indgået et stramt budgetforlig. Fokus de kommende år bliver at styrke velfærden, øge bosætningen og sikre den grønne omstilling.
Her kan du blive vaccineret29.9.2022 10:52:05 CEST | Nyhed
Har du modtaget invitation til influenza-, covid-19- eller pneumokokvaccination, er der flere muligheder for at blive vaccineret lokalt.
Sig din mening om forsøg i Hundested28.9.2022 07:00:00 CEST | Nyhed
Halsnæs Kommune evaluerer nu de byrumsforsøg, der har kørt hen over sommeren.
Ensretningen vender igen i Nørregade27.9.2022 11:20:56 CEST | Nyhed
Halsnæs Kommune har hen over sommeren testet forskellige tiltag af i forlængelse af den nye udviklingsplan for Hundested. Og i den forbindelse slutter forsøg med vending af ensretningen i Nørregade.
Få overblik over naturplejen16.9.2022 08:38:19 CEST | Pressemeddelelse
Halsnæs Kommune har udarbejdet en oversigt over plejen af de mest værdifulde naturområder i kommunen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022